13. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 25 της 7/19 Μάρτ. 1962 (ΦΕΚ Α΄  45) Περί καθορισμού της θερινής και χειμερινής περιόδου δια τα δρομολόγια ακτοπλοϊκών επιβατηγών πλοίων συγκοινωνιών Εσωτερικού. Λαβόν υπ’ όψιν σχετικήν εισήγησιν του Υπουργού Εμπορικής Ναυτιλίας, αποφασίζει: 1.Διά τον καθορισμόν των δρομολογίων εσωτερικών συγκοινωνιών ως θερινή περίοδος ορίζεται το χρονικόν διάστημα από 15 Απριλίου μέχρι 15 Οκτωβρίου και ως χειμερινή το από 16 Οκτωβρίου μέχρι 14 Απριλίου. 2.Αι δηλώσεις των εφοπλιστών ακτοπλοϊκών επιβατηγών πλοίων εμφαίνουσαι τα δρομολόγια εσωτερικών θαλασσίων συγκοινωνιών, άτινα προτίθενται, να εκτελούν, περί ων η παρ. 1 του άρθρ. 2 του Α.Ν. 1091/38, δέον να υποβάλλωνται μέχρι τέλους Νοεμβρίου, προκειμένου περί της θερινής περιόδου του προσεχούς έτους και μέχρι τέλους Ιουνίου δια την ετακολουθούσαν χειμερινήν περίοδον. Εξαιρετικώς δια την θερινήν περίοδον του έτους 1962 αι δηλώσεις αύται δέον να υποβληθούν εις Υπουργείον Εμπορικής Ναυτιλίας (Υ.Ε.Ν.) μέχρι 20 Μαρτίου 1962. 3.Η υπό του Υ.Ε.Ν. έγκρισις των δρομολογίων εκάστης περιόδου ενεργείται εντός μηνός το βραδύτερον από της λήξεως της προς υποβολήν των δηλώσεων των εφοπλιστών προθεσμίας. Ειδικώς δια τα δρομολόγια της θερινής περιόδου 1962 η τοιαύτη έγκρισις δέον να ενεργηθή μέχρι τέλους Μαρτ. 1962. 4.Αι κατά τας διατάξεις του άρθρ. 8 του Νόμ. 6059/34, ως ούτος ισχύει, υποχρεώσεις των επιβατηγών πλοίων κατά την διάρκειαν της χειμερινής περιόδου εξακολουθούν υφιστάμεναι, των τυχόν μη προς ταύτας συμμορφωθέντων πλοίων μη δικαιουμένων να εκτελέσωσι τα εκ των προτέρων εγκριθέντα δρομολόγια της αμέσως επομένης θερινής περιόδου και υποκειμένων εις τας προβλεπομένας υπό της διατάξεως ταύτης κυρώσεις. Η παρούσα κυρωθήσεται δια Νόμου. 